หาร้านอาหารไทยในตำนานแถวๆหนองจอก ได้ร้านนี้มา ชื่อร้านต้อย ป้ายหน้าร้านเล็กๆ หากขับเร็วอาจพลาดความอร่อยนี้ได้ มากินวันนี้เลือกกิน ปลาช่อนเกยตื้น ทอดมันปลาช่อน และเม็ดมะม่วงทอด สุดยอดโฟกัสไปที่ปลาช่อนเกยตื้นที่ราดด้วยน้ำรสชาติสามรส เปรี้ยวจากน้ำส้มมะขาม มะม่วงเปรี้ยวซอย หอมกลิ่นกระเทียม กับหอมซอย และผักชีที่ให้มาแบบพูนจาน ปลาช่อนตัวอ้วน ขนาดกำลังดี บั้งและทอดในระดับความกรอบกำลังดี ราคาจานนี้ 380฿ ถือว่าคุ้มค่ามาก ส่วนอีกสองเมนูกินแกล้มกับจานนี้ได้อย่างลงตัว